Mestský  úrad  LEVOČA

PREDMET ROKOVANIA:     Správa o činnosti Mestskej polície v Levoči
                                                  za rok 2008

PRE:                                         Mestskú radu dňa 10.02.2009
                                   Mestské zastupiteľstvo dňa  19.02.2009

PREDKLADÁ:                         Mgr. Ing. Peter Hromjak
                                                  náčelník mestskej polície

DOTERAJŠIE ROKOVANIE: Vedenie mesta

NÁVRH  NA  UZNESENIE:           Mestská rada berie na vedomie 
                                                  Správu o činnosti MsP za rok 2008 
                                                  Mestské zastupiteľstvo berie na vedomie
                                                  Správu o činnosti MsP za rok 2008

SPRACOVATEĽ:                    Mgr. Ing. Peter Hromjak, náčelník MsP

NA  VEDOMIE:                       primátor mesta
                                                  zástupca primátora
                                                  prednosta mestského úradu
                                                  kancelária primátora
                                                  hlavný kontrolór
                                                  právnik mesta

V Levoči:  5.02.2009

Správa o činnosti mestskej polície za  rok 2008

A/ Personálna oblasť:
	
Mestská polícia v Levoči pracovala v tomto zložení:
 
Mgr.Ing. Peter Hromjak        - náčelník MsP
Peter Petruška                       - zamestnanec MsP
Marek Sapara                        - zamestnanec MsP
Róbert Jendričák                   - zamestnanec MsP
Rastislav Horbaľ                   - zamestnanec MsP
Jozef Toporcer                      - zamestnanec MsP
    
V uvedenom období MsP pracovala v počte členov 6. Všetci majú odbornú spôsobilosť podľa zákona 564/1991 Zb. o obecnej polícii, všetci sú držiteľmi zbrojných preukazov a vodičských preukazov. Jeden ukončil štúdium na vysokej škole a jeden je v treťom ročníku vysokej školy.  Traja zamestnanci so zníženou práceschopnosťou pracujú pri obsluhe kamerového monitorovacieho zariadenia.

B/ Vyhodnotenie pracovných činností:

Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala VZN, uznesenia MZ a rozhodnutia primátora. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:

Rozpočet na rok 2008 ................................................................  3 753 000.-Sk
Čerpanie rozpočtu za rok 2008 ..................................................  3 145 866.-Sk
Percentuálne čerpanie rozpočtu  za rok 2008.............................       83,8  %

V mesiaci december bol doplnený monitorovací kamerový systém o jednu kameru umiestnenú na námestí Štefana Kluberta za Košickou bránou a dve kamery sú v štádiu dodávky na sídl. Západ I s celkovým nákladom 997 000.- Sk, z toho príspevok zo štátneho rozpočtu cez projekt prevencie kriminality 600 000.- Sk.

b/  Výnosy:

Príjem z blokových pokút za roky 2001 - 2008

Príjem z blokových pokút v roku 2001 .......................................      30 100.-Sk
Príjem z blokových pokút v roku 2002 .......................................      41 100.-Sk
Príjem z blokových pokút v roku 2003 .......................................    104 400.-Sk
Príjem z blokových pokút v roku 2004 ........................................    126 000.-Sk
Príjem z blokových pokút v roku 2005 ........................................    146 500.-Sk 
Príjem z blokových pokút v roku 2006 ........................................    108 300.-Sk
Príjem z blokových pokút v roku 2007 ........................................     103 000.-Sk
Príjem z blokových pokút v roku 2008 ........................................      59 400.-Sk
Čo predstavuje pokles oproti roku 2007 o ...................................           42,7  %

					

					

					

       	

	

         

            Príjem z výberu za parkovanie v rokoch 2001 - 2008

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     796 760.-Sk
Príjem z výberu za parkovanie v roku 2006................................     959 073.-Sk
Príjem z výberu za parkovanie v roku 2007 ...............................     998 998.-Sk 
Príjem z výberu za parkovanie v roku 2008 ...............................     802 727.-Sk 
Čo predstavuje pokles oproti roku 2007 o ..................................            19,7  %

      

                     

	

					

					

					
					
B-2/  Priestupky:

V roku 2008 MsP v Levoči riešila spolu  1 256 priestupkov.
Z toho počtu bolo:

339 - priestupkov podľa § 22 ods. 1, písm. i zákona SNR č. 372/1990 Zb. proti                                         bezpečnosti a plynulosti cestnej premávky
136     - priestupkov na základe  § 30  zákona SNR č. 372/1990 Zb. a VZN č.          15/2007na úseku ochrany pred alkoholizmom a inými toxikomániami
239 - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
522     - priestupkov proti verejnému poriadku podľa § 47 zákona SNR č. 372/1990 Zb. ods. 1b,d
28    -  priestupkov na základe  49 zákona SNR č.372/1990 Zb. proti občianskemu spolunažívaniu
19   - priestupkov na základe § 50 ods. 1 zákona SNR č. 372/1990 Zb. proti majetku /krádeže/

V blokovom konaní bolo vyriešených  ..................................    159  priestupkov
Celková výška zaplatených pokút .........................................     59 400.-Sk 
Čo predstavuje pokles oproti roku 2007 o  .............................       42,7  %

B-3/  Použitie donucovacích prostriedkov:

Zamestnanci MsP počas služby použili v 42 prípadoch donucovacie prostriedky. V 40 prípadoch išlo o technické zariadenie na zabránenie odjazdu motorového vozidla /papuča/. Najčastejšie sa zasahovalo na NMP, na ulici Štúrová, Košická, Vetrová, Špitálska. V dvoch  prípadoch pri hrubom porušení verejného poriadku s následným kladením odporu páchateľa išlo o použitie hmatov, chvatov s následným založením pút na ul. Nová a pred pohostinstvom Podkova. 

B-4/  Odchyt túlavých psov:

V 36 prípadoch sa zasahovalo  proti túlavým psom. Vždy išlo o prípady zistenia  voľného pohybu psov a to hliadkou MsP alebo po nahlásení občanmi mesta, z toho v 6 prípadoch bol majiteľ psa nezistený, v 30 prípadoch bol majiteľ zistený a riešený dohovorom alebo blokovou pokutou. Bolo realizovaných 26 odchytov túlavých psov, z ktorých 20  vrátených majiteľom, 3 boli darované, 1  utratený veterinárom, 1 po umiestnení do koterca ušiel. Na požiadanie FO sme zisťovali evidovanie psov v Levoči  – porušenie VZN č. 2/2007 o niektorých podmienkach držania psov.

B-5/  Životné prostredie a čistota v meste:

Pri zabezpečovaní hygieny  a čistoty v meste MsP úzko spolupracuje s mestskou príspevkovou organizáciou Technickými službami mesta Levoča. Pravidelne monitorujeme a zisťujeme nelegálne skládky a ich pôvodcov. Zo 64 nelegálnych skládok sme v 42 prípadoch zistili pôvodcov, ktorí boli vyzvaní na ich odstránenie, čo sa aj tak stalo, pričom bola uložené 1 bloková pokuta. V 18 prípadoch pôvodcovia neboli zistení. Najčastejšie sa vyskytujú skládky na sídl. Západ, Pri prameni a Rozvoj (z prerábania bytov), Potočná, Baštová pri hradbách, pri Čiernom kostole, ale ja na  ulici Vysokej, Mäsiarskej, Kláštorskej (z obchodných prevádzok), Ružová, Železničný riadok, Západ – garáže, Nad tehelňou – medza a okolie večierky. Bola zistená aj nová lokalita, kde sa vyváža odpad a to pri studničke v Rohgrunde.
V 3 prípadoch sme zasahovali pri praní kobercov na ulici  Slavkovská a Kláštorská,  v 24 prípadoch pri pálení trávy alebo rôzneho domového odpadu, v 18 prípadoch pri vyhadzovaní odpadkov z kontajnerov, 9 dohovorov pre neodpratané chodníky od snehu a ľadu, 7x znečistenie cestnej komunikácie, 5x znečistenie pozemku odpadkami a psími exkrementami.
Bolo zistených 44 vrakov OMV, z toho po výzvach  z verejných priestranstiev  odstránených 42 vrakov a 2 sú v riešení.

B-6/  Dohľad nad dopravným režimom:

Mestská polícia riešila 339 priestupkov proti bezpečnosti a plynulosti cestnej premávky /zákazy vjazdu, státia, zastavenia/.
Pre spomalenie rýchlosti sú osadené  spomaľovacie retardéry na ul. Novej, Vysokej, Štúrovej, Košickej, sídl. Západ a na NMP sú dva. 
Platenie za parkovanie v meste sa realizovalo od 1. apríla predajom priamo na NMP fyzickými osobami. V hodnotenom  období bolo zakúpených 176 ks celoročných parkovacích kariet, čo je o 12 menej ako v roku 2007. Príjem mesta  za parkovanie činil  802 727.-Sk.

B-7/  Ochrana obyvateľstva pred alkoholizmom:

Veľa priestupkov je pri porušovaní VZN č. 15/2007 o zákaze používania alkoholických nápojov na verejnosti. MsP zasahovala proti osobám na NMP pri evanjelickom kostole, v parku pri radnici a v severnom parku, ale aj na autobusovej stanici, v parku na nám. Štefana Kluberta, na sídlisku Západ pri večierkach, na sídl. Pri prameni, za Košickou bránou, na Schiessplatzi v lokalite Detský raj.  Pri zásahoch došlo k znehodnoteniu alkoholických nápojov vyliatím a vykázaním osôb z daného priestoru /136 osôb/. 
Na základe preventívneho projektu zameraného na kontroly reštauračných a pohostinských zariadení na podávanie alkoholu maloletým a mladistvým so zameraním na problém záškoláctva sme v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 6 kontrol v týchto prevádzkach:  Big bar, Piki bar, Vegas Games bar, Záhradník, Planétka, Cafe bar, Slovenka, pizzeria Mama Mia, Bowling. Herňa, Karčmička, Texon 
Celkovo bolo kontrolovaných 330 osôb, z toho 70 mladistvých – z ktorých 3 použili alkoholické nápoje. 
V spolupráci s OO PZ Levoča a Colným úradom Sp. Nová Ves sme dňa 15.11.2007 v nočných hodinách v čase od 22,00 – 02,00 hod. vykonali kontrolu reštauračných zariadení  so zameraním na podávanie alkoholu mladistvým. Celkovo bolo skontrolovaných 7 podnikov, v nich 170 dospelých a 6 mladistvých z ktorých jeden použil alkoholické nápoje. Pri kontrole Vegas Games bar bolo zistené aj znečisťovanie verejného priestranstva 2 návštevníkmi baru, ktorí zaplatili blokové pokuty. 

B-8/  Priestupky proti majetku:

Za sledované obdobie MsP riešila celkovo 19 priestupkov proti majetku /krádeže/. Najviac  bolo drobných krádeží (peňaženka a doklady), ale aj krádež bicykla, MP3 prehrávača, krádeže nádob na komunálny odpad, prípadne železných rohoží spred bytových domov, v supermarkete Billa a predajni Nova.
Prichytení páchatelia boli  na základe novely trestného zákona odovzdaní na priestupkové konanie OO PZ Levoča.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  (31. 12. 2007 – 1.1.2008),
-	Mariánska púť  (2. 7., 5.7. a  6.7.2008),
-	Karpatský remeselný trh  (14.  -  17.8 2008),    
b, Doručovanie súdnych zásielok  -  124,
c, Preverovanie dodržiavania termínov rozhodnutí o povolení prekopávok - 57,
d, Preverovanie záberov verejného priestranstvá  -  52,  
e, Asistencia pri súdnych exekúciach  -  5,
f, Poskytovanie  pomoci občanom,  privolanie RZP pri ohrození života a zdravia   
    občanov – 24,
g, V rámci prevencie kriminality besedy a prednášky pre žiakov MŠ a ZŠ  - 12.

B-1O/  Spolupráca obecných a mestských polícii:

Mestská polícia spolupracuje s inými MsP  pri riešení priestupkov mimo svojho pôsobenia. Náčelník MsP je členom Združenia náčelníkov Slovenska. Toto združenie rieši materiály legislatívneho  a koncepčného charakteru. V roku 2008 sa podarilo ukončiť prácu na novelizácii zákona o sociálnom zabezpečení zamestnancov obecných polícii.

B-11/  Spolupráca so zložkami policajného zboru:

MsP úzko spolupracuje s OO PZ v Levoči hlavne pri konaní akcií hromadného charakteru, v 6 prípadoch  pri represívno-bezpečnostnej akcii zameranej na ochranu obyvateľstva pred zneužívaním alkoholických nápojov podľa zákona 219/1966 Z.z., počas spoločenskej akcie Silvester – Nový rok na  NMP pri zabezpečovaní verejného poriadku, pri ochrane osôb pred fyzickým útokom. Taktiež pri asistencii vyšetrovateľom trestných činov na území mesta, riešení rôznych drobných krádeží, pri poškodzovaní majetku  občanov a mesta a dopravných nehodách.

C/  Technické vybavenie:

MsP má k dispozícii jedno motorové vozidlo Škoda Fabia combi, 6 ks vysielačky Motorola, 10 ks mechanické zábrany /papuče/,  1 ks mobilný telefón Erikson, 5 ks pút, 5 ks ochranných tyčí, 5 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony,  2 ks počítač Pentia s tlačiarňou, 1 ks Alco Sensor IV CM, 1 ks narkotizačná puška a monitorovací kamerový systém pozostávajúci z otočných Dome kamier, záznamového zariadenia a  monitorov.

V Levoči, 5.02.2009
                                                                                      Mgr. Ing. Peter Hromjak
                                                                                                náčelník MsP